EkBass/fiwiki-20250220-pages-articles huggingface dataset:
Dekollaasi

Dekollaasi (ransk. décollage) on taiteen työskentelytapa ja teos, jotka perustuvat materiaalin poistamiseen jostain jo olemassa olevasta, kollaasitekniikassa käytetyn lisäämisen ja yhdistelyn sijaan. Siinä missä jälkimmäisen taustalla on ranskan verbi "coller", liimata, lähtee toiminta dekollaasissa sen vastaparista – irrottamisesta, repimisestä, irtoamisesta ("décoller"). Esimerkkinä seiniin ja katujen varsille päällekkäin liisteröidyt julisteet, joista taiteilija työstää uusia kokonaisuuksia kuorimalla riekaleita näkyvästä, paljastamalla alta uusia kerroksia ja merkityksiä. Kuten myös kollaasin kohdalla, tekniikan synty ja kehitys linkittyy käytännössä pidempään jatkumoon. Käsitteenä dekollaasi on kuitenkin modernistinen. Ensimmäisiä merkittäviä kokeiluja tekivät 1940–50-luvun taitteesta alkaen mm. Jacques Villeglé, Mimmo Rotella, Raymond Hains ja François Dufrêne. Erityisen suosituksi suuntaus muodostui Ranskassa, jossa valtaosa siihen liitettävistä taiteilijoista 1950–60-luvuilla työskenteli. Monet heistä kuuluivat vuonna 1960 perustettuun ryhmään, joka tunnetaan taidesuuntauksena nimellä Uusi realismi. Tärkeiksi vaikutteiksi mainitaan usein etenkin dadaismi, kubismi, surrealismi ja ready-made. ==Dekollaasitekniikkaa käyttäneitä== * Mimmo Rotella * Jacques Villeglé * Raymond Hains * François Dufrêne * Wolf Vostell * Romare Bearden ==Aktiivitaiteilijoita== * Mark Bradford * Brian Dettmer ==Katso myös== * Yhdistelmätekniikat * Pop-taide ==Lähteet== Luokka:Maalaustekniikat
Punkasalmi

thumb|Punkaharjun rautatieasema sijaitsee Punkasalmessa. thumb|Maantie- ja rautatiesillat ylittävät Punkasalmen. thumb|Keilahalli ja vesitorni kesällä 2011 Punkasalmessa. Punkasalmi on entisen Punkaharjun kunnan keskus ja yksi Savonlinnan taajamista. Punkasalmi on Valtatie 14 varrella noin 35 kilometrin päässä Savonlinnan keskustasta. Punkasalmen postinumeroalueella 58500 Punkaharju on 1 612 asukasta (31.12.2015). Punkasalmen taajamassa on puolestaan 1 339 asukasta (31.12.2016). == Palvelut == Punkasalmessa on Punkaharjun yhtenäiskoulun alakoulu ja yläkoulu, terveyskeskus, apteekki, paloasema, kirjasto, päiväkoti sekä Postin ja Matkahuollon yhteinen asioimispiste (Shell huoltamo). Yhteispalvelupisteessä ovat kaupungin, poliisin, Kelan ja verotoimiston palvelut. Liikuntapalveluita ovat muun muassa pesäpallokenttä, yleisurheilu- ja jalkapallokenttä, jääkiekkokaukalo ja luistinrata, keilahalli, kuntosali, koulujen liikuntasalit, kuntoportaat sekä Kauvonniemen valaistu latu, kuntorata ja frisbeegolfrata. Savonlinnan seurakuntaan kuuluvalla Punkaharjun kappeliseurakunnalla on Punkasalmessa kirkko, seurakuntatalo ja Pappilansaaren kesäkoti. Nobelinniemen vierassatamassa on jätehuolto ja veneluiska. == Liikenneyhteydet == Punkaharjun rautatieasemalta Punkasalmesta on henkilöjunayhteys Savonlinnaan ja Parikkalaan, josta on yhteys Helsinkiin ja Joensuuhun. Punkasalmen kautta kulkevat myös Parikkalan kautta Helsinkiin vievät linja-autovuorot. == Teollisuus == Punkasalmessa on toiminut vuodesta 1964 Punkasalmen tehtaat, jotka ovat nykyisin Metsä Wood Punkaharjun vaneritehdas ja Metsä Wood Punkaharjun Kerto-tehdas. Tehtaat työllistävät yhteensä lähes 500 henkilöä. == Nähtävyydet == * Punkaharju (harju) , Pakkasenharju == Lähteet == ==Aiheesta muualla== * www.visitpunkaharju.fi * Kartta Punkasalmi Luokka:Punkaharjun kylät Luokka:Savonlinnan taajamat Luokka:Suomen kirkonkylät Luokka:Suomen entiset kuntakeskukset
Tantallonin linna

Tantallonin linna on raunio North Berwickissä, Skotlannissa, Yhdistyneessä kuningaskunnassa. Linna koostuu kolmesta 15 metriä korkean muurin yhdistämästä tornista. == Historia == Tantallonin linnan rakennutti jaarli William Douglas 1350-luvulla. Linnaa piiritti Skotlannin kuningas Jaakko IV vuonna 1491 ja hänen seuraajansa Jaakko V vuonna 1528, jolloin aiheutui merkittävää vahinkoa. Kaksi tornia tuhoutui lähes kokonaan Englannin sisällissodassa vuonna 1651, jolloin 91 rojalistia piti siellä tukikohtaansa. Cromwellin joukot tulittivat linnaa 12 päivää, jonka jälkeen varuskunta antautui. Douglasit myivät linnan pois vuonna 1699, jonka jälkeen se jatkoi rapistumista. Viranomaisille se lahjoitettiin vuonna 1924 ja sitä hoitaa nykyään Historic Scotland. == Lähteet == == Aiheesta muualla == Luokka:Itä-Lothianin linnat
Alan Berg

Alan Harrison Berg () oli amerikanjuutalainen lakimies ja radio­juontaja, jonka uus­natsit murhasivat hänen kotinsa lähistöllä. Hänet tunnettiin ärsyttävästä ja suorasanaisesta tyylistään radio-ohjelmassaan. Kansallis­mielinen valkoisten valtaa kannattava 'The Order' ("Järjestö"), joka tunnetaan myös saksankielisellä nimillä 'Brüder Schweigen' ('Veljet pysykää hiljaa') englanninkielisellä nimellä 'Silent Brotherhood' (Hiljainen veljeskunta), ampui Bergin Denverissä 18. kesäkuuta 1984. Ketään ei tuomittu Bergin murhasta, mutta kaksi The Orderin jäsentä tuomittiin muiden syytteiden perusteella. ==Elokuvat aiheesta== Oliver Stonen ohjaama elokuva Talk Radio (1988) perustuu osittain Alan Bergin tapaukseen, samoin elokuva Petetty (1988), jossa pääosissa ovat Debra Winger ja Tom Berenger. Myös Brotherhood of Murder (1999) perustuu tosi­tapauksiin ja The Orderin tarinaan sisältäen myös Bergin murhan. ==Katso myös== * The Order * Howard Stern ==Lähteet== ==Aiheesta muualla== Luokka:Yhdysvaltalaiset juontajat Luokka:Yhdysvaltain radio Luokka:Yhdysvaltalaiset henkirikosten uhrit Luokka:Vuonna 1934 syntyneet Luokka:Vuonna 1984 kuolleet
Itä- ja Pohjois-Suomen EU-toimisto

Itä- ja Pohjois-Suomen EU-toimisto on Itä- ja Pohjois-Suomen alueen toimijoiden edunvalvoja, jolla on toimipiste Brysselissä Belgiassa. Itä- ja Pohjois-Suomen EU-toimisto seuraa aktiivisesti edustamiensa alueiden kannalta tärkeitä EU-asiakokonaisuuksia ja pyrkii vaikuttamaan niihin. Painopisteitä ovat muun muassa aluepolitiikka, tutkimus-, kehitys- ja innovaatiopolitiikka, liikenne- ja energiapolitiikka, ulkosuhdeasiat, väestönmuutoksen haasteet, elinkeinopolitiikka ja alueiden kansainvälinen yhteistyö. Toiminnallisina painopisteinä ovat EU-edunvalvonta ja aluemarkkinointi, koulutus ja hanketoiminnan tuki sekä tiedonvälitys. Toimiston rahoittajina toimivat alueen maakuntien liitot (Keski- ja Pohjois-Pohjanmaa, Etelä- ja Pohjois-Savo, Pohjois-Karjala, Kainuu ja Lappi). == Aiheesta muualla == * Itä- ja Pohjois- Suomen EU-toimiston kotisivut Luokka:Euroopan unionin politiikka
Sven-Olof Hultin

Sven-Olof Hultin (16. kesäkuuta 1920 Kittilä – 24. heinäkuuta 2013 Helsinki) oli suomalainen kilpapurjehtija, kilpapurjehduksen vaikuttaja ja insinööritoimisto Ekonon toimitusjohtaja. Hultin kilpaili opiskeluaikoinaan soudussa mutta pidemmän kilpauran hän teki purjehtijana. Vuonna 1969 hänet valittiin Suomen Purjehtijaliiton puheenjohtajaksi. Hän toimi Kansainvälisen purjehtijaliiton asiantuntijana monissa olympiakisoissa, viimeksi Busanissa 1988. Hultin valmistui diplomi-insinööriksi Åbo Akademista 1943. Hän pääsi töihin insinööritoimisto Ekonoon vuonna 1951 ja toimi yhtiön varatoimitusjohtajana vuosina 1960–1964 sekä toimitusjohtajana vuosina 1964–1984 kunnes siirtyi eläkkeelle. Hän toimi pitkään World Energy Councilin puheenjohtajana. == Lähteet == Luokka:Suomalaiset kilpapurjehtijat Luokka:Suomalaiset urheiluvaikuttajat Luokka:Suomalaiset yritysjohtajat Luokka:Vuonna 1920 syntyneet Luokka:Vuonna 2013 kuolleet
Philadelphia Athletics (1860–1876)

The Athletic Base Ball Club of Philadelphia eli yleisesti Philadelphia Athletics oli yhdysvaltalainen baseballjoukkue, joka toimi National Association of Base Ball Playersissä 1860–1870 ja sittemmin National Association of Professional Base Ball Playersissä 1871–1875 ja oli yksi National Leaguen kahdeksasta perustajajäsenestä vuonna 1876. Joukkue perustettiin vuonna 1860 nimellä "Athletic Base Ball Club" joka pian muuttui muotoon Athletic of Philadelphia ja Philadelphia Athletics. Ammattilaisjoukkueeksi se muuttui 1869. Seura voitti ensimmäisen ja ainoan ammattilaisliigan, NAPBBP:n mestaruutensa liigan avauskaudella 1871. Joukkue pelasi kautta aikain ensimmäisessä National Leaguen ottelussa 22. huhtikuuta 1876, jolloin se hävisi Bostonille 6–5. Kauden menestys oli kehnohko, kuudestakymmenestä ottelustaan joukkue voitti vain neljätoista. Otteluistaan 35 se pelasi kotona ja 25 vieraissa. Joukkue ei suostunut tekemään loppukaudesta ohjelmaan merkittyjä kiertueita länteen, vaan pelasi mieluummin paikallispelejä liigaan kuulumattomia joukkueita vastaan. Tämän seurauksena liiga erotti joukkueen. == Aiheesta muualla == * baseball-reference:joukkueen historia Luokka:Entiset Major League Baseball -seurat Luokka:Philadelphian urheilu
Suruvyökerttuli

Suruvyökerttuli (Myioborus torquatus) on kerttulien heimoon kuuluva varpuslintu. ==Levinneisyys== Suruvyökerttulia tavataan Costa Ricassa ja Panamassa. Sitä on kuvattu yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Viuhkakerttulit
Keltapääkerttuli

Keltapääkerttuli (Myioborus ornatus) on kerttulien heimoon kuuluva varpuslintu. ==Levinneisyys== Keltapääkerttulia tavataan Kolumbiassa ja Venezuelassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi. ==Lähteet== Luokka:Viuhkakerttulit
Andienviuhkakerttuli

Andienviuhkakerttuli (Myioborus melanocephalus) on kerttulien heimoon kuuluva varpuslintu. ==Levinneisyys== Andienviuhkakerttulia tavataan Andien alueella Kolumbiassa, Ecuadorissa, Perussa ja Boliviassa. Sitä on kuvattu yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Viuhkakerttulit
Valkorillikerttuli

Valkorillikerttuli (Myioborus albifrons) on kerttulien heimoon kuuluva varpuslintu. ==Levinneisyys== Valkorillikerttulia tavataan pienellä alueella Länsi-Venezuelassa. Lajia on kuvattu melko yleiseksi tai yleiseksi, mutta sen kannankehitys on laskeva. Se on luokiteltu silmälläpidettäväksi. ==Elinympäristö== Valkorillikerttuli elää vuoristometsissä ja metsänreunoilla 2 300–3 200 metrin korkeudella merenpinnasta. ==Lähteet== Luokka:Viuhkakerttulit
Kolumbianviuhkakerttuli

Kolumbianviuhkakerttuli (Myioborus flavivertex) on kerttulien heimoon kuuluva varpuslintu. ==Levinneisyys== Kolumbianviuhkakerttulia tavataan Kolumbian pohjoisosissa. Sitä on kuvattu yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Viuhkakerttulit
Valkonaamakerttuli

Valkonaamakerttuli (Myioborus albifacies) on kerttulien heimoon kuuluva varpuslintu. ==Levinneisyys== Valkonaamakerttulia tavataan Venezuelan eteläosissa. Lajin on kuvattu olevan mahdollisesti melko runsaslukuinen, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi. ==Elinympäristö== Valkonaamakerttuli elää kosteissa vuoristometsissä ja metsänreunoilla 900–2 250 metrin korkeudella merenpinnasta. Lajin ekologiasta ei tiedetä paljoa. ==Lähteet== Luokka:Viuhkakerttulit
SiM

SiM (Silence Iz Mine) on japanilainen metalcore/punk rock -yhtye, joka perustettiin vuonna 2004. ==Jäsenet== * Mah - laulu * Snow-Hate - kitara * Sin - Basso * Godri - Rummut ==Julkaisut== ===Demot=== * Paint Sky Blue (2007) ===Albumit=== * Silence Iz Mine (2008) * Seeds Of Hope (2011) * Pandora (2013) * The Beautiful People (2016) * Thank God, There are Hundreds of Ways to Kill Enemies (2020) * PLAYDEAD (2023) ===Singlet=== * Paint Sky Blue (2007) * Murderer (2009) * Anthem (2010) * Evils (2013) * Existence (2014) * Angels and Devils (2015) * Crows (2015) * Let it End (2017) * A / The Sound of Breath (2017) * Diamond (2018) * Sand Castle (feat. AkkoGorilla) (2019) * The Rumbling (2022) * Under the Tree (2023) ===EP:T=== * Living In Pain (2010) * Life And Death (2012) * I Against I (2014) ===DVD:t=== * Dusk and Dawn (2012) * 10 Years (2014) * Who Says We Can't (2016) * Dead Man Walking -Live at Yokohama Arena- (2017) * Kyoto Strategy 2007-2017 10th Anniversary! (2018) * Kyoto Strategy 2017 Live-A Festival you can see to the fullest- (2018) ==Aiheesta muualla== * Viralliset sivut Luokka:Japanilaiset metalliyhtyeet Luokka:Seulonnan keskeiset artikkelit
Arno Hollmén

Arno Ilmari Hollmén (s. 19. marraskuuta 1930 Helsinki) on suomalainen lääkäri ja professori emeritus. Hollménin vanhemmat olivat diplomi-insinööri Aarne Johannes Hollmén ja Wilma Maria Karlström. Hän avioitui 1953 sairaanhoitaja Ulla Margareta Kiurun kanssa. Hollmén tuli ylioppilaaksi Imatran yhteiskoulusta 1949 ja valmistui lääketieteen lisensiaatiksi 1956, anestesiaan hän erikoistui 1961. Hollmén oli Oulun yliopiston anestesiologian professori vuodesta 1974 vuoteen 1992. Hän on tutkinut synnytyskipujen lievittämistä, tehohoitoa, puudutusaineita ja johtopuudutusta.Facta 2001, 6. osa, palsta 137. WSOY 1981. Hollmén julkaisi vuonna 1970 ensimmäisen suomalaisen synnytyskipuja koskevan tutkimuksen.Timlin, Johanna – Ukskoski, Saara: Sairaalassa tapahtuva synnytysvalmennus. Opinnäyte, 2011. == Lähteet == Luokka:Suomalaiset lääkärit Luokka:Oulun yliopiston professorit Luokka:Suomalaiset professorit Luokka:Vuonna 1930 syntyneet Luokka:Elävät henkilöt
Ecuadorinkerttuli

Ecuadorinkerttuli (Myiothlypis fraseri) on kerttulien heimoon kuuluva varpuslintu. ==Levinneisyys== Ecuadorinkerttulia tavataan Ecuadorissa ja Perussa. Lajia on kuvattu melko yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi. ==Lähteet== Luokka:Inkakerttulit
The Thermals

The Thermals oli yhdysvaltalainen indie-yhtye, joka perustettiin Portlandissa, Oregonissa vuonna 2002. Yhtyeen musiikissa oli kuultavissa vaikutteita lo- fi:sta sekä tavallisesta rockista. Yhtyeen kappaleet ovat myös tunnettuja poliittisista ja uskonnollisista kannanotoistaan.http://www.unfoldamsterdam.nl/featured/the-thermals-interview/ Yhtye lopetti toimintansa vuonna 2018.https://pitchfork.com/news/the-thermals- break-up/ == Jäsenet == === Viimeisin kokoonpano === * Hutch Harris - laulu, kitara (2002-2012) * Kathy Foster - basso, laulu (2002-2018) * Westin Glass - rummut, laulu (2008-2018) === Entiset === * Jordan Hudson - rummut (2002-2005) * Ben Barnett - kitara (2002-2003) * Caitlin Love - rummut (2006) * Lorin Coleman - rummut (2007-2008) * Joel Burrows - kitara (2007) ==Diskografia== ===Studioalbumit=== *More Parts per Million (2003) *Fuckin A (2004) *The Body, the Blood, the Machine (2006) *Now We Can See (2009) *Personal Life (2010) *Desperate Ground (2013) *We Disappear (2016) ===Livealbumit=== *Insound Tour Support 2.0 (2007) *LIVE at the Echoplex (2008) ===Kokoelmat=== *The Wonder of the Underground Pressed On Plastic, Vol. 1 (2003) *Sub Pop: Patient Zero (2004) *To Elliott: From Portland (2006) *Terminal Sales Vol. 2: This Delicious (2006) *Bridging the Distance (2007) ==Lähteet== ==Aiheesta muualla== * The Thermals (virallinen sivu) * The Thermals - Sub Pop Records * The Thermals - FreeIndie * The Thermals - AllMusic Luokka:Yhdysvaltalaiset indie rock -yhtyeet
Kassa (täsmennyssivu)

Kassa voi tarkoittaa ainakin seuraavia: *kassa, maksupiste kaupassa tai liikkeessä *kassa, kaupan kassalla työskentelevän henkilön ammatti *kassa, yrityksen, ammatinharjoittajan tai järjestön toimipisteessä säilytettävät päivittäiseen rahaliikenteeseen tarkoitetut käteisvarat *kassalipas, kassavarojen säilytyspaikka *kassakone, kaupan kassalla käytettävä laite, johon sisältyy kassalipas *kassa, johonkin käyttötarkoitukseen perustettu kartutettava rahasto, esimerkiksi säästökassa, eläkekassa tai työttömyyskassa *Kassa, Slovakiassa sijaitsevan Košicen kaupungin unkarinkielinen nimi *Kassa, kunta Moptin alueen Koron piirissä Malissa
Hollmén

Hollmén on sukunimi, joka on muun muassa seuraavilla henkilöillä: *Arno Hollmén (s. 1930), lääkäri ja professori *Edvard Hollmén (1902–1979), jalkapalloilija *Heikki Hollmén (1966–1993), kiekonheittäjä *Lauri Hollmén (1935–2020), arkkitehti ja tietokirjailija *Pauli Hollmén (1924–2011), liikemies ja talousrikollinen *Regina Hollmén (s. 1958), jalkapalloilija *Saija Hollmén (s. 1970), arkkitehti *Hilda Huntuvuori, ent. Hollmén (1887–1968), opettaja ja kirjailija
Erkki J. Hollo

Erkki Johannes Hollo (s. 28. marraskuuta 1940 Janakkala) on suomalainen oikeustieteilijä ja emeritusprofessori. == Elämä == Hollo valmistui ylioppilaaksi Helsingin normaalilyseosta vuonna 1959. Hän valmistui Helsingin yliopistosta oikeustieteen kandidaatiksi vuonna 1966, oikeustieteen lisensiaatiksi vuonna 1971 ja oikeustieteen tohtoriksi vuonna 1976. Hollo työskenteli Helsingin yliopiston maa- ja vesioikeuden assistenttina vuosina 1972–1973, vertailevan oikeustieteen assistenttina vuosina 1976–1977 sekä maa- ja vesioikeuden apulaisprofessorina virkaa tekevänä vuosina 1974–1975 ja vakinaisena vuonna 1977. Hollo oli Teknillisen korkeakoulun talousoikeuden professori vuosina 1977–1993 ja Helsingin yliopiston ympäristöoikeuden professori vuosina 1997–2008. Hän toimi myös Suomen Akatemian tutkimusassistenttina vuosina 1973–1974 ja varttuneena tieteenharjoittajana vuosina 1988 ja 1993–1994. Hän sai Teknillisen korkeakoulun talousoikeuden dosentuurin vuonna 1988. Akateemisten tehtävien ohella Hollo on toiminut myös muissa tehtävissä. Hän oli korkeimman hallinto-oikeuden ylimääräinen hallintoneuvos 1983–1986 ja hallintoneuvos 1993–1997. Hän on toiminut puheenjohtajana ja jäsenenä useissa lainsäädäntökomiteoissa ja -toimikunnissa. Hän on toiminut useissa järjestöissä, mukaan lukien Suomen Ympäristöoikeustieteen Seuran, Maaseutuoikeuden seuran ja Kansainvälisen oikeustieteiden yhdistyksen Suomen osaston puheenjohtajana, European Environmental Law Associationin hallituksen jäsenenä sekä Euroopan maatalousoikeusneuvoston (Comité Européen du Droit Rural) varapuheenjohtajana 1991–2005 ja presidenttinä 2005–2010. Hollo valittiin Suomalaisen Tiedeakatemian jäseneksi vuonna 1989 ja Latvian Tiedeakatemian jäseneksi vuonna 2003. Vuonna 2007 Suomalainen Lakimiesyhdistys myönsi hänelle Allan Serlachius-Särkilahti -palkinnon. Hollon isä on J. A. Hollo. ==Julkaisuja== * * * * * * * * * * * * * == Lähteet == Luokka:Suomalaiset oikeustieteilijät Luokka:Suomalaiset professorit Luokka:Helsingin yliopiston professorit Luokka:Teknillisen korkeakoulun professorit Luokka:Vuonna 1940 syntyneet Luokka:Elävät henkilöt
Daptomysiini

Daptomysiini on suonensisäisesti infusoitava antibiootti, joka tehoaa moniin grampositiivisiin bakteereihin. Daptomysiini tuotiin markkinoille 2003. Se on puolisynteettinen syklinen lipopeptidi. Se aiheuttaa kalsiumkanavista riippuvaisesti bakteerisolun solukalvon depolarisaation ja estää nukleiinihapposynteesiä. Daptomysiini tehoaa ainoastaan grampositiivisiin bakteereihin, kuten stafylokokkeihin, streptokokkeihin ja klostrideihin sekä enterokokkeihin. Sen käyttöaiheita ovat lähinnä vaikeat Staphylococcus aureus -infektiot ja se tehoaa myös MRSA-kantoihin. Daptomysiini annostellaan suonensisäisenä infuusiona. Se eliminoituu munuaisten kautta ja vaikeassa munuaisten vajaatoiminnassa annosväliä on pidennettävä. Daptomysiinillä ei saavuteta riittäviä lääkepitoisuuksia keuhkoissa ja keuhkojen limakalvon surfaktanttimolekyylit inaktivoivat sitä. Daptomysiini ei siis sovellu keuhkoinfektioiden hoitoon. Daptomysiinin merkittävimmät haittavaikutukset ovat pahoinvointi ja lihaskipu tai lihasvaurio (rabdomyolyysi). == Lähteet == *Hedman ym. 2011: Infektiosairaudet, Kustannus Oy Duodecim *Lääketietokeskus Oy, Pharmaca Fennica: Valmisteyhteenveto: Cubicin == Aiheesta muualla == *Kyoto Encyclopedia of Genes and Genomes (KEGG): Daptomycin Luokka:Antibiootit
Kalervo Peltonen

Kalervo Peltonen (15. lokakuuta 1948 Heinola – 2. toukokuuta 2010 Helsinki) oli suomalainen toimittaja ja kustantaja. Hän toimi päätoimittajana Mainosuutiset-lehdessä ja vuodesta 1992 perustamassaan Kampanja-lehdessä, jonka myi vuonna 2002 Soprano Oyj:lle. Peltonen valmistui ylioppilasmerkonomiksi ja suoritti Markkinointi-instituutin MAT-tutkinnon. Hän pääsi sanomalehti Uuden Suomen ilmoitusmyyjäksi ja sitten Keskuskauppakamarin myyntipäälliköksi kunnes siirtyi päätoimittajaksi Mainoshoitajien yhdistyksen julkaisemaan Mainosuutiset-lehteen, jossa toimi 1981–1986. Markkinointialan ammattilehtien lisäksi Peltonen teki juttuja noin 60 julkaisuun. Hän toimi pakinoitsijana kotiseutunsa Itä-Häme-lehdessä. Viime vuodet Peltonen työskenteli jo 1980-luvulla perustamassaan Viestintäkonsultit -yrityksessä. Kalervo Peltonen sai vuonna 2002 Mainonnan monitaho -tunnustuspalkinnon. ==Lähteet== Luokka:Suomalaiset päätoimittajat Luokka:Suomalaiset lehdenkustantajat Luokka:Vuonna 1948 syntyneet Luokka:Vuonna 2010 kuolleet
Koco

Koco oli vuosina 1921-1926 valmistettu saksalainen automerkki. Koco-autoja valmistettiin vain kolmea mallia, joiden huomattavin ero oli moottorissa: ensimmäisen moottori oli ilmajäähdytteinen ja toisen nestejäähdytteinen nelitahtinen kaksisylinterinen bokserimoottori, jonka iskutilavuus oli 1021 cm³. Sen suurin teho oli 9 kilowattia eli 12 hevosvoimaa. Omapaino oli 510 kiloa ja huippunopeus oli 40 km/t. Kolmannessa Koco-mallissa oli nelisylinterinen rivimoottori, jonka iskutilavuus oli 1540 cm³. Koco oli halpa ja yksinkertainen auto. Kori oli vanerirakenteinen avokori. Autoon mahtui kolme ihmistä, kuljettaja etuistuimelle ja kaksi takaistuimelle. Autossa ei ollut sähköjärjestelmää, joten se käynnistettiin magneetolla. Mittareita ei ollut. Jussi Juurikkala: Elämäni autot, 2000, sivu 28 Kaikkiaan Koco-autoja valmistettiin vain 800 kappaletta Jussi Juurikkala: Elämäni autot, 2000, sivu 29. Yksi Koco löytyi 1980-luvulla Suomen Kokemäeltä. Se entisöitiin ja merkittiin museoajoneuvorekisteriin 8.6.1990. == Lähteet == == Aiheesta muualla == * Kuvia Kocosta Commonsissa * Koch & Co - KoCo 4/12, Wolfsburg Citytour Luokka:Saksalaiset automerkit Luokka:1920-luvun autot
Valko-Venäjän kansallinen tiedeakatemia

Valko-Venäjän kansallinen tiedeakatemia (, ) on vuonna 1929 toimintansa aloittanut, Valko-Venäjän pääkaupunki Minskissä sijaitseva tiedeakatemia, maansa johtava tiedekeskus. Tiedeakatemia perustettiin lokakuussa 1928 vuosina 1922–1928 toimineen Valko-Venäjän kulttuuri-instituutin (Inbelkult) pohjalta. Nylkyään Valko-Venäjän kansallisena tiedeakatemiana tunnetun organisaation aiempina niminä olivat vuosina 1928-1936 Valkovenäläinen tiedeakatemia, sitten vuosina 1936–1991 Valko-Venäjän SNT:n tiedeakatemia ja vuosina 1991-1997 Valko-Venäjän tiedeakatemia. Valko-Venäjän kansallinen tiedeakatemian päärakennus rakennettiin arkkitehtien Iosif Lanhbard (1882–1951) ja G. Lavrov suunnitelmien mukaan vuosina 1932–1939. Kadulta päin katsottaessa päärakennuksen edustalla oleva kaksirivinen pylväikkökaari näkyy tunnusomaisena monumentaalisena piirteenä. Pylväikkökaari muistuttaa tyyliltään Langbardin Kiovaan suunnitteleman, nykyisin Ukrainan ulkoministeriönä toimivan rakennuksen pylväikkökaarta. Ennen toista maailmansotaa tiedeakatemiaan kuului 12 tieteellistä ja tutkimusinstituuttia, joissa työskenteli noin 1 000 henkeä. Osa tiedeakatemian rakennuksista vaurioitui pahoin sodan aikana, mutta päärakennus säilyi melko ehjänä. Sotaa edeltäviä suunnitelmia seuranneet kunnostustyöt valmistuivat vuonna 1949. Tiedeakatemian alueelle on rakennettu useita uudempia rakennuksia 1960- ja 1970-luvuilla. Nykyään kansallinen tiedeakatemia ilmoittaa henkilökuntaansa kuuluvan yli 18 000 tieteentekijää, teknikkoa ja tukihenkilöstöä. Henkilöstön keski-ikä on noin 48 vuotta. Tutkijoita on runsas 5 800, joista noin 250 on professoreja. Valko-Venäjän kansallinen tiedeakatemia edustaa maataan esimerkiksi Kansainvälisessä tiedeneuvostossa (ICSU) ja Euroopan tiedeakatemioiden järjestössä (ALLEA). Valko-Venäjän kansallisella tiedeakatemialla on useita eri toimintoja. Esimerkiksi Minskin Kasvitieteellinen keskuspuutarha eli täsmällisemmin Valko-Venäjän kansallisen tiedeakatemian Kasvitieteellinen keskuspuutarha (Tsentralnyi botanitšeski sad (NAN Belarusi)) on osa tiedeakatemiaa. ==Lähteet== ==Aiheesta muualla== *Natsionalnaja akademija nauk Belarusi - 80 let (2009) (basnet.by) *The Museum of Ancient Belarusian Culture (gov.by) *Exposition «Development of an archaeological science at the National Academy of Sciences (NAS) of Belarus» (history.by) Luokka:Minskin rakennukset ja rakennelmat Luokka:Valko-Venäjän tiede ja tekniikka Luokka:Tiedeakatemiat Luokka:Kielitoimistot
Pellervo (sanomalehti)

Pellervo oli vuosina 1881-1884 Mikkelissä ilmestynyt sanomalehti. Lehden perusti lyseon lehtori Fredrik (Rietrikki) Polén. Mikkelin suomenmieliset olivat halunneet 1870-luvulla Mikkeliin suomenkielisen sanomalehden. Rietrikki Polén oli maltillinen ja niin sanottu vanha rehellinen fennomaani. Pellervo oli Mikkelin ainoa sanomalehti omana aikanaan ja ensimmäinen suomenkielinen sitten Mikkelin Wiikko-Sanomien 1860-luvun alussa. Suomen Lehdistön Historia 6, 1988, sivut 202-203 Pellervo oli hyvin toimitettu uutislehti ja sen sisältö oli monipuolinen. Sen levikki ulottui Mikkelin kaupunkiin ja ympäröivälle maaseudulle. Rietrikki Polénin kuolema 1884 lopetti Pellervon ilmestymisen, mutta Mikkelin suomenmieliset perustivat sille pian seuraajan, Mikkelin Sanomat. Suomen Lehdistön Historia 6, 1988, sivu 203 == Lähteet == Luokka:Ilmestymästä lakanneet suomalaiset sanomalehdet Luokka:Mikkelin media
Pilvenmäki

Pilvenmäki voi tarkoittaa seuraavia asioita: * Pilvenmäki, mäki ja alue Forssassa * Pilvenmäen ravirata, ravirata Forssassa * Pilvenmäki, alue Hyvinkäällä
Abba Gindin

Avraham ”Abba” Gindin (אבא גינדין, s. 1946 Helsinki) on suomalaissyntyinen israelilainen entinen jalkapalloilija. Helsingissä syntynyt Gindin edusti Suomessa Helsingin juutalaista urheiluseuraa Makkabia, kunnes muutti Israeliin vuonna 1964. Siellä hän pelasi 11 kauden ajan Hapoel Haifassa. Israelin jalkapallomaajoukkueessa Gindin esiintyi kuusi kertaa vuonna 1973, pelaten viisi MM-karsintaottelua ja yhden ystävyysottelun.RSSSF: Israel National Team - Appearances and Goalscoring Viitattu 19.9.2013.11v.11 Viitattu 19.9.2013. == Saavutukset == *Israelin Cupin mestari: 1966, 1974 == Lähteet == Luokka:Suomalaiset jalkapalloilijat Luokka:Israelilaiset jalkapalloilijat Luokka:Suomen juutalaiset Luokka:Vuonna 1946 syntyneet Luokka:Elävät henkilöt
Juha Sipilä (kaupunkineuvos)

Juha Antero Sipilä (23. elokuuta 1935 Helsinki – 7. elokuuta 2002) oli suomalainen kaupunkineuvos ja poliitikko. Hän toimi vuosina 1985–1998 pääkaupunkiseudun yhteistyövaltuuskunnan (YTV) yhteistyöjohtajana ja sitä ennen Elinkeinoelämän valtuuskunnan (EVA) johtajana vuosina 1975–1984. Vuosina 1968–1975 Sipilä toimi Liberaalisen Kansanpuolueen (LKP) puoluesihteerinä. Koulutukseltaan hän oli teologian maisteri. Sipilä toimi Helsingin kaupunginvaltuutettuna liberaalien ryhmässä 1973–1984, josta kolme vuotta kaupunginhallituksen varapuheenjohtajana. Vuonna 1970 Sipilä oli pääministeri Teuvo Auran sihteeri lyhytaikaisessa virkamieshallituksessa. Sipilä pääsi ylioppilaaksi 1954, valmistui teologisesta tiedekunnasta 1961 ja opiskeli Yhdysvalloissa 1961–1962. Hän toimi 1960-luvulla muun muassa Töölön yhteislyseon tuntiopettajana, Partiojohtaja-lehden ja liberaalien Polttopiste- lehden päätoimittajana sekä ulkoasiainministeriön kehitysjoukkosihteerinä. Sipilä hoiti luottamustoimia myös muun muassa partioliikkeessä, Round Table -järjestössä sekä musiikin ja urheilun parissa. Eläkkeellä ollessaan hän sairasti eturauhassyöpää ja omistautui tiedon levittämiselle syövästä. ==Lähteet== Luokka:Suomen puolueiden puoluesihteerit Luokka:Suomalaiset päätoimittajat Luokka:Suomalaiset liberaalit poliitikot Luokka:Helsingin kaupunginvaltuutetut Luokka:Vuonna 1935 syntyneet Luokka:Vuonna 2002 kuolleet Luokka:Erityisavustajat
Gerda (täsmennyssivu)

Gerda voi tarkoittaa seuraavia asioita: * Gerda, naisen nimi * 122 Gerda, asteroidi ;Laivoja: * HMS Gerda (1871), Ruotsin merivoimien Gerda-luokan monitori * HMS Gerda (A349), Ruotsin merivoimien hinaaja * Gerda Gefle, Gävlessä vuosina 1995–2005 rakennettu priki
Isotiikerihaikara

Isotiikerihaikara (Tigrisoma mexicanum) on Keski- ja Etelä-Amerikassa tavattava haikaralaji. == Koko ja ulkonäkö == Isotiikerihaikara voi kasvaa 71-81 cm pitkäksi. Lajin paras tuntomerkki on niin nuorena kuin aikuisenakin hyöhenistä paljas keltainen kurkku. Päälaki on musta ja pään sivut ja kaula ovat väriltään harmaat ohuin mustin vaakaraidoin. Myös siivet ovat harmaat ja raidalliset. Isotiikerihaikaran kyljet ovat ruosteenruskeat ja vatsa on valkoinen. Nokka ja jalat ovat pitkät ja harmaat. == Levinneisyys ja elintavat == Isotiikerihaikaraa tavataan alueelta, joka ulottuu Meksikosta Kolumbiaan. Lajin elinympäristöä ovat mangrovemetsät, jokien ympäristöt, suometsät ja galleriametsät. Lajin ravintoa ovat kalat, sammakot ja äyriäiset ja se ruokailee aikaisin ammulla tai iltaisin ja öisin. Isotiikerihaikarat voivat seisoa pitkiäkin aikoja liikkumatta kunnes keihästävät saaliinsa terävällä nokallaan. Lajin pesimäkausi on Costa Ricassa toukokuulta elokuulle ja Panamassa helmikuulta maaliskuulle. Munia on tyypillisesti 2 tai 3 ja ne ovat väriltään vaaleita vihrein pistein. == Lähteet == Luokka:Haikarat
Italian muisto

Italian muisto on kuuluisan ranskalaisen maisemamaalarin Jean-Baptiste Camille Corot ín ajoittamaton viivasyövytystyö, 31,9×23,9 cm. työ kuuluu Ateneumin taidemuseon Ester ja Jalo Sihtolan lahjoituskokoelmaan. Jean Corot oli aikansa pioneereja ulkoilmamaalauksen saralla. Grafiikka ei ollut hänen vahvimpia lajejaan ja usein ystävät auttoivatkin häntä grafiikantöiden loppuunsaattamisessa. Italian muisto on kaksivärinen viivasyövytystyö hänen uransa alkupuolelta. Corot kävi Italiassa kolmesti, viimeisen kerran vuonna 1843.Teos Insinöörin rakkaus - Ester ja Jalo Sihtolan lahjoituskokoelmateos, 2003, Ateneumin taidemuseo, s.158 ==Lähteet== ==Aiheesta muualla== * Suomen Kansallisgalleria: Kokoelmat: Italian muisto. Luokka: Ateneumin kokoelmat
Mies telkien takana

Mies telkien takana on ranskalaisen taiteilijan Honoré Daumierin ajoittamaton lyijykynätyö. Kooltaan tämä työ on 32,5×24,5 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan. Daumier oli tuottelias graafikko, kuvittaja ja karikatyyristi. Hän lähestyi aiheitaan yleensä humoristisesti ja käsitteli niitä sitten lämpimästi taikka armottomasti.Insinöörin rakkaus - Ester ja Jalo Sihtolan lahjoituskokoelmateos, 2003, Ateneumin taidemuseo, s. 159. Sihtoloiden lahjoituskokoelmaan kuuluu myös Daumierin Tauluhuutokauppa- laveeraus, 19,5×29,5 cm. ==Lähteet== ==Aiheesta muualla== * Suomen Kansallisgalleria: Kokoelmat: Mies telkien takana. * Suomen Kansallisgalleria: Kokoelmat: Tauluhuutokauppa. Luokka: Ateneumin kokoelmat
Jacoby Jones

Jacoby Rashi'd Jones (11. heinäkuuta 1984 New Orleans, Louisiana – 14. heinäkuuta 2024 Houston, Texas) oli yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Jones pelasi kahdeksan kautta NFL-liigassa vuosina 2007–2016. Jones voitti kaudella 2012 Baltimore Ravensin riveissä Super Bowlin. Hän oli yksi mestaruuden avaintekijöistä, ja teki loppuottelussa kaksi maalia. Toinen maaleista oli Super Bowl -historian pisin, 108 jaardin palautus toisen jakson aloituspotkusta. Samalla kaudella hänet valittiin myös liigan tähdistöotteluun Pro Bowliin. Urallaan Jones edusti Houston Texansia, Baltimore Ravensia, San Diego Chargersia ja Pittsburgh Steelersiä. Lisäksi hän pelasi vuonna 2017 NAL-liigassa. Syyskuussa 2017 Jones teki yhden päivän mittaisen sopimuksen Ravensin kanssa, jotta voisi lopettaa uransa Ravensin pelaajana. ==Muuta== Jones oli kilpailijana Dancing with the Stars -televisiosarjan 16. tuotantokaudella. Hän sijoittui kilpailussa kolmanneksi. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1984 syntyneet Luokka:Vuonna 2024 kuolleet
Norton

Norton voi tarkoittaa seuraavia: * Norton Motorcycle Company, brittiläinen moottoripyörien valmistaja * Norton AntiVirus, virustorjuntaohjelma * Nortoninlahti, Norton Sound, Beringinmeren lahti Alaskassa * Norton, kaupunki Virginiassa, Yhdysvalloissa * Norton, kaupunki North Yorkshiren kreivikunnassa * Norton-vahvistin, elektroninen vahvistintyyppi ==Sukunimi== * Andre Norton (1912–2005), yhdysvaltalainen fantasia- ja tieteiskirjailija * Andreia Norton (s. 1996), portugalilainen jalkapalloilija * Brad Norton (s. 1975), yhdysvaltalainen jääkiekkoilija * Cheryl Anne Norton, Cherrelle (s. 1958), yhdysvaltalainen R&B-laulaja; * Edward Norton (s. 1969), yhdysvaltalainen näyttelijä ja elokuvaohjaaja * Edward Lawdy Norton (1898–1983), yhdysvaltalainen insinööri, jonka mukaan on nimetty Nortonin menetelmä ja Nortonin teoreema * Eleanor Holmes Norton (s. 1937), yhdysvaltalainen poliitikko * Fletcher Norton (1716–1789), brittiläinen poliitikko ja alahuoneen puhemies * Graham Norton (s. 1963), irlantilainen keskusteluohjelmien juontaja, näyttelijä ja koomikko * Greg Norton (s. 1959), yhdysvaltalainen rockmuusikko * James Norton (s. 1985), englantilainen näyttelijä * Joshua A. Norton, "Norton I", Yhdysvaltain keisariksi ja Meksiko suojelijaksi julistautunut kruununtavoittelija ja julkisuuden henkilö * Ken Norton (1943–2013), yhdysvaltalainen nyrkkeilijä * Mark Norton, Mark St. John (1956–2007), yhdysvaltalainen KISS-yhtyeen kitaristi * Mary Norton (1903–1992), englantilainen lastenkirjailija * Rosaleen Norton (1917–1979), australialainen kuvataiteilija ja okkultisti. Luokka:Luettelot henkilöistä sukunimen mukaan
Michael Oher

Michael Jerome Oher (s. 28. toukokuuta 1986 Memphis, Tennessee) on yhdysvaltalainen amerikkalaisen jalkapallon pelaaja, pelipaikaltaan ulompi hyökkäyksen linjamies. Hän on pelannut NFL-liigassa kahdeksan kautta vuosina 2009–2016. Oher ei ole pelannut missään kevään 2017 jälkeen. Ennen ammattilaisuraansa yliopistojalkapalloa Mississippin yliopistossa pelannut Oher voitti kaudella 2012 Baltimore Ravensin riveissä Super Bowlin. ==Elokuva== Oherin vaikeasta nuoruudesta kirjoitetun kirjan pohjalta tehtiin vuonna 2009 elokuva Elämä pelissä. Oheria elokuvassa näyttelee Quinton Aaron ja naispääosaa esittänyt Sandra Bullock palkittiin roolisuorituksestaan parhaan naispääosan Oscarilla. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1986 syntyneet Luokka:Elävät henkilöt
Samoilovo

Samoilovo () on kylä ja maalaiskunta Leningradin alueen Boksitogorskin piirissä Venäjällä. Se sijaitsee Pikaljovon itäpuolella 40 kilometriä Boksitogorskista koilliseen. Kylässä on 141 ja kunnassa 1 600 asukasta (vuonna 2012)Projekt, s. 61.. ==Maantiede ja asutus== Samoilovon kunnan pinta-ala on 471,47 neliökilometriä. Se rajoittuu Boksitogorskin Bolšoi Dvorin, Pikaljovon, Boksitogorskin, Borin, Anisimovon ja Jefimovskiin kuntiin sekä Leningradin alueen Tihvinän piiriin.Projekt, s. 16. Pinta-alasta 75,3 % on metsää, 18,1 % maatalousmaata, 2,5 % teollisuusaluetta, 2,3 % asuinaluetta ja 1,7 % vesistöjäProjekt, s. 31.. Pinnanmuodostukseltaan seutu on kumpuilevaa tasankoa, jolla kohoaa Tihvinän selänneProjekt, s. 21.. Tärkein joki on Tihvinänjoki. Kunnan pohjoisosan joet kuuluvat Javosman kautta Paksujokeen laskevan Retešan ja eteläosan joet Tšagodan altaisiin. Järviä ovat Ozerskoje, Britomlja ja Velje.Projekt, s. 19. Hyötykaivannaisiin kuuluvat kalkkikivi, turve, sapropeeli, savi, hiekka, sora ja mineraaliväritProjekt, s. 23.. Kunnan hallinnollinen keskus on Samoilovon itäpuolella sijaitseva Sovhoznyin taajamaProjekt, s. 16, 26.. Sen lisäksi kuntaan kuuluu 28 kylää ja muuta asutusta: Dubrova, Finikovo, Gorka, Grigorkino, Karpovskaja, Kazjonnoje Selo, Koli, Koskovo, Okulovo, Osinovka, Pakšejevo, Plutino, Podborovje, Rjazanski Šljuz, Samoilovo, Sara, Selivanovo, Sliziha, Sytšovo, Tšudtsyn kylä ja asemataajama, Ugol, Velje, Verhovje, Volodino, Zahoži, Zamošje ja Zarutševje. Suurimmat keskukset ovat yli 700 asukkaan Sovhoznyi ja noin 450 asukkaan Koli. ==Liikenne, talous ja palvelut== Kunnan läpi kulkee Uuden Laatokankaupungin ja Vologdan välinen maantie A114 sekä Olhavan ja Vologdan välinen rautatie, jolla on Kolin asema. Kylistä on linja-autoyhteydet Pikaljovoon, Jefimovskiin ja Boksitogorskiin. Rautatieasemalla pysähtyvät Babajevon ja Pietarin väliset paikallisjunat.Projekt, s. 94-95. Talous perustuu metsäteollisuuteen. Tärkein tuotantolaitos on Tšudtsyn kylässä sijaitseva Mayr-Melnhof Holz Jefimovskin puunjalostustehdas. Lisäksi louhitaan sementin valmistukseen käytettävää kalkkikiveä. Maataloutta edustaa 18 yksityistilaa, asukkaiden palstaviljelmät ja kalankasvatuslaitos. Huomattavia työllistäjiä ovat erilaiset palvelut.Projekt, s. 51–55, 68. Sovhoznyin taajaman palveluihin kuuluvat alakoulu, kulttuurikeskus, kirjasto, lääkintäasema, posti ja joukko kauppoja. Julkisia palveluja on myös Kolissa. Maantien varrella on huoltoasemia ja kahviloita.Projekt, s. 72–73. ==Nähtävyydet== Kunnasta on löydetty kolme keskiaikaista hautapaikkaa. Rakennusmuistomerkkeihin kuuluu 1700-luvulla – 1800-luvun alussa rakennettu Samoilovon tsasouna.Projekt, s. 38. ==Lähteet== * ===Viitteet=== ==Aiheesta muualla== * Samoilovon kunnan sivusto * Samoilovon kunta Boksitogorskin piirin sivustolla Luokka:Boksitogorskin piirin kunnat Luokka:Leningradin alueen kylät ja taajamat
Georges Dayez

Georges Dayez (29. heinäkuuta 1907 Pariisihttps://www.1stdibs.de/kunst/gemalde/landschaftsgemalde/georges-dayez- etretat-sailboats-along-coast/id-a_1483583/ – 10. helmikuuta 1991https://catalogue.bnf.fr/ark:/12148/cb12672656p Pariisi) oli ranskalainen kuvataiteilija. Häntä pidetään Georges Braquen perinnetietoisena jatkajana. Dayez oli pariisilaisen mestarilitograafikon poika ja hänestä itsestäänkin tuli École des beaux-artín litografian professori vuonna 1967. Dayez opiskeli vuodesta 1926 alkaen École national des beaux-artissa. Myös André Lhóte, jonka Dayez tapasi vuonna 1942, vaikutti suuresti hänen ilmaisuunsa. Hänen hyviin ystäviinsä kuului myös Edouard Pignon. Dayez loi taidetta, joka liukui figuratiivisuuden ja nonfiguratiivisuuden välimaastossa. Hän esiintyi ensi kertaa Salon d´Automnessa vuonna 1928. Dauez yhdistää tyylikkäässä hillityssä taiteessaan vanhemman maalaustaiteen ja kubismin keinot, ja usein hänen taiteensa aihe on merellinen. Hän alkoikin vuonna 1956 Normandian rannikon järjestelmällisen maalaamisen, mutta myös Y port tuli hänelle tutuksi paikaksi. Dayezin maalaukset ovat rakenteeltaan klassisen kiinteitä. Hän rytmittää kuvapinnan perinteisen merenrantakuvauksen mukaisesti (taivaan, meren, rannan). Yksityiskohdat hän toteuttaa yleensä kubistisesti. Hän avaa ja kuvaa köysistöjä, purjeita, laivoja tahtonsa mukaan. Värisävyistä ruskea ja harmaa toistuvat hänen töissään usein. Sininen, vihreä, luonnonvalkoinen ja musta väri ovat myös mukana. ==Lähteet== Luokka:Ranskalaiset taiteilijat Luokka:Vuonna 1907 syntyneet Luokka:Vuonna 1991 kuolleet
Ennen kilparatsastusta

Ennen kilparatsastusta on ranskalaisen taiteilijan Raoul Dufyn litografiatyö. Kooltaan tämä työ on 35,1×47,8 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan. Vihreävoittoinen litografia kuvaa knallipäisiä miehiä ja 1920-luvun tyyliin pukeutuneita naisia sekä ratsuhevosia ratsastajat selässään.Teos Insinöörin rakkaus - Ester ja Jalo Sihtolan lahjoituskokoelmateos, 2003, Ateneumin taidemuseo, s.165. Dufy sai fauvistisia vaikutteita vuoden 1905 fauvistisalongista ja alkoikin tästä eteenpäin esiintyä heidän näyttelyissään. ==Lähteet== ==Aiheesta muualla== * Ennen kilparatsastusta Kansallisgalleriassa. Luokka:Taideteokset (taidegrafiikka)
Naamioiden vallan alla

Naamioiden vallan alla (Sous le règne du masque) ts. Naamion valtakunnassa on belgialaisen taiteilijan James Ensorin öljyvärityö kankaalle vuodelta 1925. Kooltaan tämä työ on 50×60 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan. Tämä heleänvärinen työ Naamioiden vallan alla kuuluu Ensorin ns. myöhempään tuotantoon, jolloin hän varioi jo käyttämiään aiheita. Kaiken kaikkiaan se on tyypillinen Ensorille, joka maalasi paljon muitakin asetelmia. Maalauksessa naamioit katselevat pöydän reunalla pöydällä olevia tavaroita: kukkamaljakoita, kankaita ja paria pientä patsasta. Taustan seinällä erottuu hämärästi lentäviä ihmisiä siipineen ja muutamat kujeilevan näköiset ihmiskasvot. Naamioita Ensor maalasi vuoden 1883 paikkeilta lähtien. Hän oli itse asiassa kasvanut naamioiden ja nukkien ympäröimänä perheensä matkamuistomyymälässä Ostendissa. Siellä myytiin simpukankuoria ja esineistöä Kaukoidästä sulassa sovussa eli viuhkoja, posliinimaljakoita ja naamioita. Ensor maalasi esimerkiksi omankuvan, jossa hänen kasvojaan ympäröi koko joukko naamioita tungokseen asti. On ajateltu Ensorin käyttäneen naamioita ilmaisemassa luonteenpiirteitä ja tunnetiloja. Hänen katsoneen käyttäneen niitä enemminkin paljastamis- kuin peittämistarkoituksessa. Hän maalasi useita näynomaista, karnevalistista groteskinomaistakin maalausta. Hänen painajaismaisimmatkin maalauksensa, jotka ovat ekspressiivisiä ja kirkasvärisiä esiintyvät kuitenkin hyvin maalauksellisessa muodossa. Jalo Sihtola sai Naamioiden vallan alla- maalauksen lahjaksi belgialaiselta liikemiesystävältään Camille Snauwaertilta vuonna 1937. Sihtola oli itse asiassa tavannut Ensorin itsekin tuona samana vuonna, jota hän kirjeessään liikemiesystävälleen Jean Gutzeitille Brysseliin kuvailee "älykkääksi taiteilijaksi ja suureksi vanhaksi herrasmieheksi". ==Lähteet== Luokka: Ateneumin kokoelmat
Major League Baseball -kausi 2005

Major League Baseball kausi 2005 oli Major League Baseballin kausi, joka runkosarjan osalta alkoi 3. huhtikuuta. Viimeinen loppuottelu pelattiin 26. lokakuuta, jolloin Chicago White Sox saavutti neljännen voittonsa Houston Astrosista. ==Runkosarjan sarjataulukot== American League American League American League American League American League American League Sija Joukkue Voitot Tappiot Voittosuhde GB AL East AL East AL East AL East AL East AL East 1\. New York Yankees‡ 95 67 .586 – 2\. Boston Red Sox† 95 67 .586 – 3\. Toronto Blue Jays 80 82 .494 15.0 4\. Baltimore Orioles 74 88 .457 21.0 5\. Tampa Bay Devil Rays 67 95 .414 28.0 AL Central AL Central AL Central AL Central AL Central AL Central 1\. Chicago White Sox 99 63 .611 – 2\. Cleveland Indians 93 69 .574 6.0 3\. Minnesota Twins 83 79 .512 16.0 4\. Detroit Tigers 71 91 .438 28.0 5\. Kansas City Royals 56 106 .346 43.0 AL West AL West AL West AL West AL West AL West 1\. Los Angeles Angels 95 67 .586 – 2\. Oakland Athletics 88 74 .543 7.0 3\. Texas Rangers 79 83 .488 16.0 4\. Seattle Mariners 69 93 .426 26.0 National League National League National League National League National League National League Sija Joukkue Voitot Tappiot Voittosuhde GB NL East NL East NL East NL East NL East NL East 1\. Atlanta Braves 90 72 .556 – 2\. Philadelphia Phillies 88 74 .543 2.0 3\. New York Mets 83 79 .512 7.0 4\. Florida Marlins 83 79 .512 7.0 5\. Washington Nationals 81 81 .500 9.0 NL Central NL Central NL Central NL Central NL Central NL Central 1\. St. Louis Cardinals 100 62 .617 – 2\. Houston Astros† 89 73 .549 11.0 3\. Milwaukee Brewers 81 81 .500 19.0 4\. Chicago Cubs 79 83 .488 21.0 5\. Cincinnati Reds 73 89 .451 27.0 6\. Pittsburgh Pirates 67 95 .414 33.0 NL West NL West NL West NL West NL West NL West 1\. San Diego Padres 82 80 .506 – 2\. Arizona Diamondbacks 77 85 .475 5.0 3\. San Francisco Giants 75 87 .463 7.0 4\. Los Angeles Dodgers 71 91 .438 11.0 5\. Colorado Rockies 67 95 .414 15.0 ‡ Yankees voitti divisioonan keskinäisten otteluiden perusteella. † villi kortti ==Postseason== ==Aiheesta muualla== *MLB.com *Baseball-Reference.com, American Leaguen tilastot *Baseball-Reference.com, National Leaguen tilastot Luokka:Major League Baseball -kaudet Luokka:Vuoden 2005 baseball
Saksan 20. panssaridivisioona

20\. panssaridivisioona () oli Saksan maavoimien panssariyhtymä toisessa maailmansodassa itärintamalla. == Perustaminen == Wehrkreis IX perusti 15. lokakuuta 1940 divisioonan Erfurthissa. Sen runkona oli 19. jalkaväkidivisioona ja divisioona oli muodostettu 1. toukokuuta 1941. == Historia == Divisioona antautui toukokuussa 1945. ==Komentajatlexikon-der- wehrmacht== * panssarikenraali Horst Stumpff 13. marraskuuta 1940 - 10. syyskuuta 1941 * kenraaliluutnantti Georg von Bismarck 10. syyskuuta - 14. lokakuuta 1941 * panssarikenraali Wilhelm Ritter von Thoma 14. lokakuuta 1941 - 1. heinäkuuta 1942 * kenraaliluutnantti Walther Düvert 14. heinäkuuta - 1. lokakuuta 1942 * panssarikenraali Heinrich Freiherr von Lüttwitz 1. lokakuuta 1942 - 5. toukokuuta 1943 * panssarikenraali Mortimer von Kessel 5. toukokuuta 1943 - 1. tammikuuta 1944 *kenraaliluutnantti Werner Marcks 1. tammikuuta - 7. helmikuuta 1944 * panssarikenraali Mortimer von Kessel 7. helmikuuta - 6. marraskuuta 1944 *kenraalimajuri Hermann von Oppeln-Bronikowksi 6. marraskuuta 1944 - ==Lähteet== * ===Viitteet=== 20
21\. divisioona

21\. divisioona voi tarkoittaa seuraavia asioita: == Asevoimien yhtymät == ;Suomi * 21. divisioona (talvisota) ;Muut maat * Saksan 21. jalkaväkidivisioona * Saksan 21. panssaridivisioona * 21. Waffen-SS- vuoristodivisioona Skanderbeg
Shameless

Shameless voi tarkoittaa ainakin seuraavia: * Hävytöntä (engl. Shameless), brittiläinen vuosina 2004–2013 tehty televisiosarja * Hävyttömät (engl. Shameless), yhdysvaltalainen vuosina 2011-2021 tehty televisiosarja * Shameless, saksalainen hard rock- ja glam metal -yhtye * Shameless, Therapy?-yhtyeen albumi vuodelta 2001.
Valaanpaloitus

Valaanpaloitus on norjalaisen taiteilijan Henrik Finnen litografia vuodelta 1951. Teos on kooltaan 59×73 cm ja se kuuluu nykyään Ateneumin taidemuseon Ester ja Jalo Sihtolan lahjoituskokoelmaan. Henrik Finne teki pitkiä merimatkoja muun muassa Etelämerelle 1930-luvun lopulla. Valaanpaloitus on tämän saanut aiheensa näiltä Finnen merimatkoilta. Finneä arvostetaan värigrafiikan taitajana.Insinöörin rakkaus, s. 168. Ester ja Jalo Sihtolan lahjoituskokoelma. Helsinki: Ateneumin taidemuseo, 2003. ISBN 951-53-2530-7. Tämä taito tulee ilmi myös Valaanpaloitus-työssä sen kahdeksaine väreineen. ==Lähteet== ==Aiheesta muualla== * Valaanpaloitus Kansallisgallerian sivuilla Luokka:Ateneumin kokoelmat
Ratsastajia

Ratsastajia on ranskalaisen taiteilijan Hippolyte Flandrinin ajoittamaton mustepiirros. Kooltaan tämä pikkutyö on 14×19 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan. Lyonilainen Hippolyte Flandrin saapui Pariisiin 20-vuotiaana vuonna 1829, jossa hän pääsi Ingresin oppilaaksi. Hän olikin menestyksekäs ja voitti Prix de Romen vuonna 1832. Tämän jälkeen hän vietti pitkiä aikoja Roomassa, jossa hän kuolikin vuonna 1864. Flandrin oli taidokas piirtäjä. Aiheina uskonnolliset aiheet olivat hänelle läheisiä. Ja parhaiten hänet muistetaankin muotokuvista ja kirkkofreskoista..Teos Insinöörin rakkaus - Ester ja Jalo Sihtolan lahjoituskokoelmateos, 2003, Ateneumin taidemuseo, s. 168. ==Lähteet== ==Aiheesta muualla== * Suomen Kansallisgalleria: Kokoelmat: Ratsastajia. Luokka: Ateneumin kokoelmat Luokka:Piirustukset
Tulo juhlaan

Tulo juhlaan on ranskalaisen graafikon ja kuvittajan Jean-Louis Forainin ajoittamaton viivasyövytystyö. Kooltaan tämä pikkutyö on 17,4×11,6 cm, ja se kuuluu Ateneumin taidemuseon Ester ja Jalo Sihtolan lahjoituskokoelmiin. Jean- Louis Forain oli aktiivinen graafikko ja kuvittaja 1870-luvun puolivälistä alkaen. Hän kuvasi töissään pariisilaiselämää, myöhemmin myös sosiaalisesti kantaa ottavalla tavalla. Aikaisemmin hän oli osallistunut muutamiin impressionistisiin näyttelyihin, sillä hän oli Édouard Manet’n ja Edgar Degas’n ystävä.Teos Insinöörin rakkaus - Ester ja Jalo Sihtolan lahjoituskokoelmateos, 2003, Ateneumin taidemuseo, s.168. Tulo juhlaan -työssä juhlavaatteisiin pukeutuneet pariskunnat, naiset ja knallipäiset miehet odottavat jonossa vuoroaan päästä riisumaan päällysvaatteensa. Lakeija auttaa parhaillaan etumaisena olevaa naista takin riisumisessa. Naisen yllä on pitkä vaalea muutamin kukin koristeltu mekko. ==Lähteet== ==Aiheesta muualla== * Suomen Kansallisgalleria: Kokoelmat: Tulo juhlaan. Luokka:Ateneumin kokoelmat
Baseballin Euroopan-mestaruuskilpailujen B-sarja 2013

Vuonna 2013 Baseballin Euroopan-mestaruuskilpailujen B-sarja pelattiin kahtena erillisenä turnauksena. Lohkojen voittajat Venäjä ja Iso-Britannia selvisivät pääsarjan turnaukseen 2014 ja vastaavasti lohkojen viimeiset Irlanti ja Slovenia putosivat C-sarjan turnaukseen kesäksi 2014. == Ryhmä Wien == Wien, Itävalta ===Alkusarja=== joukkue Ot. V H AVG 5 4 1 .800 - 10-0 7-3 3-2 7-5 5 4 1 .800 6-4 6-7 7-3 6-1 13-3 5 4 1 .800 - - - - - 5 2 3 .400 - - 2-10 - 11-5 5 1 4 .200 - - 5-6 3-11 10-0 5 0 5 .000 - - 3-7 - - ===Loppuottelu=== \- 2–3 == Ryhmä Zürich == Zürich, Sveitsi ===Alkusarja=== joukkue Ot. V H AVG 5 5 0 1.000 - 6-4 - 14-5 - 5 3 2 .600 2-4 - - - 14-6 5 3 2 .600 - 4-6 10-3 3-2 - 5 2 3 .400 3-13 7-10 - - - 5 2 3 .400 - 5-2 - 2-3 11-1 5 0 5 .000 0-12 - 5-6 4-12 - ===Loppuottelu=== \- 0–2 ==Lähteet== * Ryhmä Wien * Ryhmä Zürich B-2013 Luokka:Vuoden 2013 baseball Luokka:Wienin urheilutapahtumat Luokka:Zürichin urheilu